Jüri Hain

Jüri Hain (4. juuni 1941 Tallinn – 16. juuli 2022) oli eesti kunstiajaloolane ja -kriitik.

Ta lõpetas 1959. aastal Tallinna 7. Keskkooli ja 1969. aastal Tartu Riikliku Ülikooli. Kaitses 1995. aastal Tallinna Kunstiülikoolis väitekirja "Graafikamappidest eesti graafikas 1920.-1930. aastail" ja sai kunstiteaduse magistri kraadi.

Töötas 1959–1961, 1966–1972 ja 1979–1985 Kunstifondi graafika eksperimentaalateljees, 1961–1965 Eesti NSV Tallinna Riiklikus Kunstimuuseumis ja 1972–1974 Eesti Kunstnike Liidus, 1974–1979 ja a-st 1985 oli vabakutseline.

Looming
Hain on tutvustanud nii eesti kunsti Euroopas kui ka väliskunsti Eestis ning uurinud Eduard Wiiralti töid, Eesti ja Soome kunstisidemeid, kunstikriitilise ja esteetilise mõtte arengut Eestis 1920.–1930. aastail jpm. 

Hain on uurinud Eesti Rahvusraamatukogu kunstivaramut ning koostanud näitusi ja trükikatalooge, mille aines on Euroopa 17.–18. sajandi sügavtrükigraafika mapid, puugravüüride originaalklotsid ja eesti graafika 1901–1940. 

Ta on koostanud ja kureerinud Underi ja Tuglase Kirjanduskeskuse näitusi ("Sõnasild. Raamatuid ja kunsti Paul Reetsi kogust" (2014), "Õhtutund. Eesti kunsti Paul Reetsi kogust" (2013), "Varjust välja! Tuntud kunstnike vähetuntud teoseid Underi ja Tuglase Kirjanduskeskuse kunstikogust" (2012), "Hingede ränd. Ado Vabbe ja Friedebert Tuglas" (2011)).
Teoseid
 "Väikene Wiiralti-raamat" (2010)
 "Raamatulehitseja" (2011)
 "Pallaslaste maalikunst Eesti Rahvusraamatukogus" (2008)
 "Eesti graafika 1900–1940 Eesti Rahvusraamatukogus" (2008)
 "Jüri Arrak estampgraafikuna" (2006)
 "Euroopa 17. sajandi sügavtrükigraafika Eesti Rahvusraamatukogus" (2004)
 "Usutlusi kunstnikega" (1995)
 "Valdemar Väli" (1994)
 "Eesti graafika" (1992)
 "Eesti illustratsiooniklassikat puugravüüris" (2. osa) (1990)
 "Kunstiteadus. Kunstikriitika" (6. osa) (1986)
 "Ando Keskküla. Tiit Pääsuke. Olev Subbi. Andres Tolts" (1985)
 "VI Balti plakat" (1984)
 "Eesti graafika 1979-1980-1981" (1984)
 "Eesti eksliibrise klassikat puugravüüris" (1983)
 "Eesti graafika 1976-1977-1978" (1980)
 "Richard Kaljo eksliibrised puugravüüris" (1980)
 "Herald Eelma" (1980)
 "Tallinn eksliibristel" (1980)
 "Sport kunstis" (1980)
 "Eesti graafika 1974–1975" (1978)
 "Eduard Magnus Jakobson" (1977)
 "Paul Kamm" (1977)
 "Estonskii tsvetnoi estamp" (1976)
 "Eesti graafika 1972–1973" (1975)
 "Eesti graafika 1970–1971" (1973)
 "Tallinn graafikas" (1972)
 "Eesti graafika 1967-1968-1969" (1971)
 "Eesti graafika 1965–1966" (1969)
 "Eesti graafika 1963–1964" (1966)

Liikmesus
1970 Eesti Kunstnike Liit
1992 AICA Eesti sektsioon
Eesti Vabagraafikute Ühendus

Tunnustus
 1979 Eesti Kunstnike Liidu kunstiteadlaste sektsiooni aastapreemia (artiklid “Üks vanamoodne arvustus”, “Enn Põldroosi maalid Moskvas” ja mapp “Tallinna 4. graafikatrienaal”)
 1983 Eesti Kunstnike Liidu kunstiteadlaste sektsiooni aastapreemia (artiklid “Henn Roode-eeskäija ja kõrvalsammuja” ja “kuuendat puhku graafikatrienaal” ja intervjuu Mari Adamsoniga)
 1985 Eesti NSV teeneline kunstitegelane
 1985 Eesti Kunstnike Liidu kunstiteadlaste sektsiooni aastapreemia (artiklid “Hüpotees tõestuskatsetega”, “Vaikelu igavikuline mõõde”)
 1987 Eesti Kunstnike Liidu kunstiteadlaste sektsiooni aastapreemia (artikkel “Eesti kunsti suurus ja viletsus. A. Weizenberg 150”)
 1990 Kristjan Raua preemia
 2012 Jaan Krossi kirjandusauhind ("Raamatulehitseja")
Eesti Kunstnike Liidu auliige

Isiklikku
Tema ema oli keeleõpetaja Viktoria Hain (sünninimega Zahharjan).

Jüri Haini abikaasa on graafik Marje Üksine. 

Kirjandus
Eneken Helme. "Hain, Jüri, kunstiajaloolane ja -kriitik". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 94–95
"Jaan Krossi kirjandusauhinna saab Jüri Hain" Postimees, 17. veebruar 2012
"Kunstiteadlane Jüri Hain näitab kunsti oma kodust" Sirp, 1. november 2012

Välislingid
Haud Tallinna Rahumäe kalmistul

Kategooria:Eesti kunstiajaloolased
Kategooria:Eesti kunstikriitikud
Kategooria:Tartu Ülikooli ajaloo-keeleteaduskonna vilistlased
Kategooria:Eesti NSV teenelised kunstitegelased
Kategooria:Rahumäe kalmistule maetud
Kategooria:Sündinud 1941
Kategooria:Surnud 2022